Борис Младенов-Young
Как бързо двадесети век измина…

chitanka.info

Как бързо двадесети век измина!

Но в този епохално кратък срок

модерната хуманна медицина

извърши немислим гигантски скок.

И със космична скорост напоследък

на фона на неспирния прогрес,

постигна още по-голям напредък

в най-трудното — лечебния процес.

Сътрудници научни ежедневно

предлагат нови средства за борба —

едва ли не за всичко има лек,

и колко болни в дередже плачевно

успешно оздравяват по света,

от болести, фатални преди век!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.